ΚΟΙΝΗ ΘΕΣΗ (ΕΚ) αριθ. 20/94 η οποία υιοθετήθηκε από το Συμβούλιο στις 8 Ιουνίου 1994 για τη θέσπιση της οδηγίας 94/. . ./ΕΚ του Ευρωπαϊκού Κοινοβουλίου και του Συμβουλίου της . . . που τροποποιεί την οδηγία 86/662/ΕΟΚ του Συμβουλίου για τον περιορισμό του θορύβου των υδραυλικών πτύων, των πτύων με καλώδια, των προωθητών γαιών, των φορτωτών και των φορτωτών-εκσκαφέων (94/C 213/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Β της συνθήκης (3),

Εκτιμώντας:

ότι, ενόψει της θέσπισης και της λειτουργίας της εσωτερικής αγοράς, πρέπει να εναρμονισθούν οι απαιτήσεις που αφορούν τις ηχητικές εκπομπές των υδραυλικών πτύων με καλώδια, των προωθητών γαιών, των φορτωτών και των φορτωτών-εκσκαφέων, ονομαζόμενων στο εξής «χωματουργικά μηχανήματα», και να επιτευχθεί υψηλό επίπεδο προστασίας του περιβάλλοντος, χωρίς να παρεμποδίζεται η ελεύθερη διακίνηση των χωματουργικών μηχανημάτων 7

ότι η οδηγία 86/662/ΕΟΚ του Συμβουλίου της 22ας Δεκεμβρίου 1986 για τον περιορισμό του θορύβου των υδραυλικών πτύων, των πτύων με καλώδια, των προωθητών γαιών, των φορτωτών και των φορτωτών-εκσκαφέων (4), προβλέπει την εξέταση τύπου ΕΚ των χωματουργικών μηχανημάτων, που χρησιμοποιούνται για την εκτέλεση έργων πολιτικού μηχανικού και ανέγερεσης κτιρίων, και ότι η ίδια οδηγία καθορίζει επίσης όρια ηχητικών εκπομπών και μια μέθοδο δοκιμής 7

ότι τα χωματουργικά μηχανήματα ισχύος μεγαλύτερης των 500 kW χρησιμοποιούνται κυρίως στα λατομεία και ορυχεία και ότι, ως εκ τούτου, κρίνεται σκόπιμο να εξαιρεθούν από το πεδίο εφαρμογής της παρούσας οδηγίας 7

ότι η οδηγία 88/662/ΕΟΚ δεν προβλέπει επιτρεπτές ληχοστάθμες μετά την παρέλευση εξαετίας από την έναρξη ισχύος της, προτείνει όμως μετά το 1994 να καθοριστούν αναθεωρημένες επιτρεπτές ηχοστάθμες έτσι ώστε οι επιπτώσεις τους στο περιβάλλον να μειωθούν περίπου κατά 3 dB ανάλογα με την κατηγορία ισχύος και τον τύπο του μηχανήματος 7

ότι η παράταση ισχύος του άρθρου 3 παράγραφος 1 στοιχείο α) της οδηγίας 86/662/ΕΟΚ μέχρι τις 29 Δεκεμβρίου 1996 και των πιστοποιητικών που χορηγούνται δυνάμει αυτής μέχρι τις 29 Δεκεμβρίου 1997 παρέχει αρκετό χρόνο στη βιομηχανία για να προσαρμοσθεί στις νέες επιτρεπτές στάθμες ακουστικής ισχύος 7

ότι η μείωση των επιτρεπτών τιμών ηχοστάθμης που πρέπει να επιτευχθεί σε πρώτο στάδιο αντιστοιχεί σε μείωση 4 dB περίπου σε σχέση με τις επί του παρόντος ισχύουσες προδιαγραφές και αποσκοπεί σε υψηλό επίπεδο προστασίας της υγείας και του περιβάλλοντος 7

ότι, εξελισσόμενης της τεχνολογίας και προκειμένου να παρασχεθούν στις ενδιαφερόμενες βιομηχανίες τα κατάλληλα στοιχεία, πρέπει να προβλεφθούν σε δεύτερο στάδιο περαιτέρω μειώσεις των αποδεκτών τιμών ηχοστάθμης, οι οποίες ωστόσο θα επανεξετασθούν, εφόσον χρειαστεί, με βάση την πρόοδο που θα έχει επιτευχθεί 7

ότι η αναθεωρημένη μέθοδος δοκιμής που πρέπει να εφαρμόζεται μετά τις 29 Δεκεμβρίου 1996 έχει καθοριστεί βάσει της οδηγίας 86/662/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 86/662/ΕΟΚ τροποποιείται ως εξής:

1. Στο άρθρο 1 παράγραφος 1: η τελεία αντικατασταθίσταται από κόμμα και προστίθενται τα εξής: «. . ., εφόσον η εγκατεστημένη ισχύς τους είναι μικρότερη των 500 kW.»

2. Το άρθρο 3 αντικαθίσταται από το ακόλουθο κείμενο:

«Άρθρο 3

1. Οι αναγνωρισμένοι οργανισμοί χορηγούν την πιστοποίηση εξέτασης τύπου ΕΚ σε κάθε τύπο χωματουργικού μηχανήματος που αναφέρεται στο άρθρο 1 παράγραφος 1:

α) έως και τις 29 Δεκεμβρίου 1996, όταν η στάθμη ακουστικής ισχύος αερόφερτων θορύβων που εκπέμπονται στο περιβάλλον, μετρούμενη υπό τις συνθήκες λειτουργίας εν στάσει που προβλέπονται στο παράρτημα Ι της οδηγίας 79/113/ΕΟΚ, όπως τροποποιήθηκε από την οδηγία 81/1051/ΕΟΚ και συμπληρώνεται από το παράρτημα Ι της παρούσας οδηγίας, δεν υπερβαίνει την επιτρεπτή στάθμη Lwa σε dB(A)/1 pW που ορίζεται ανάλογα με την καθαρή εγκατεστημένη ισχύ P σε kW στον ακόλουθο πίνακα:

>ΘΕΣΗ ΠΗΝΑΚΑ>

β) από τις 30 Δεκεμβρίου 1996 έως και τις 29 Δεκεμβρίου 2001, όταν η στάθμη ακουστικής ισχύος των αερόφερτων θορύβων που εκπέμονται στο περιβάλλον μετρούμενη υπό τις συνθήκες της πραγματικής δυναμικής λειτουργίας που προβλέπονται στο παράρτημα της οδηγίας 79/113/ΕΟΚ, όπως τροποποιήθηκε από την οδηγία 81/1051/ΕΟΚ και συμπληρώνεται από το παράρτημα ΙΙ της παρούσας οδηγίας, δεν υπερβαίνει την επιτρεπτή στάθμη ακουστικής ισχύος LWA σε dB(A)/1 pW που ορίζεται ανάλογα με την καθαρή εγκατεστημένη ισχύ P σε kW (5) ως εξής:

i) ερπυστριοφόρα μηχανήματα (εκτός εκσκαφέων):LWA = 87 + 11 log P,

ii) τροχοφόροι προωθητές γαιών, φορτωτές, φορτωτές-εκσκαφείς:LWA = 85 + 11 log P,

iii) εκσκαφείς:LWA = 83 + 11 log P.

Οι τύποι αυτοί μόνον ισχύουν για τις τιμές που είναι μεγαλύτερες από την κατώτερη στάθμη ακουστικής ισχύος για τους τρεις τύπους μηχανημάτων που αναφέρονται στον πίνακα που ακολουθεί. Οι εν λόγω κατώτερες στάθμες ακουστικής ισχύος αντιστοιχούν στις κατώτερες τιμές της καθαρής εγκατεστημένης ισχύος για κάθε τύπο μηχανήματος. Για τις καθαρές εγκατεστημένες ισχείς κατώτερες των τιμών αυτών, οι επιτρεπτές στάθμες ακουστικής ισχύος δίδονται από την κατώτερη στάθμη του πίνακα (βλ. παράρτημα VII).

>ΘΕΣΗ ΠΗΝΑΚΑ>

γ) από τις 30 Δεκεμβρίου 2001 και εντεύθεν, όταν η στάθμη ακουστικής ισχύος των αερόφερτων θορύβων που εκπέμπονται στο περιβάλλον, μετρούμενη υπό τις συνθήκες της πραγματικής δυναμικής λειτουργίας που προβλέπονται στο παράρτημα Ι της οδηγίας 79/113/ΕΟΚ, όπως τροποποιήθηκε από την οδηγία 81/1051/ΕΟΚ και συμπληρώνεται από το παράρτημα ΙΙ της παρούσας οδηγίας, δεν υπερβαίνει την επιτρεπτή στάθμη ακουστικής ισχύος LWA σε dB(A)/1 pW που ορίζεται ανάλογα με την καθαρή εγκατεστημένη ισχύ P σε kW (6) ως εξής:

i) ερπυστριοφόρα μηχανήματα (εκτός εκσκαφέων):LWA = 84 + 11 log P,

ii) τροχοφόροι προωθητές γαιών, φορτωτές, φορτωτές-εκσκαφείς:LWA = 82 + 11 log P,

iii) εκσκαφείς:LWA = 80 + 11 log P.

Οι τύποι αυτοί ισχύουν μόνον για τις τιμές που είναι μεγαλύτερες από την κατώτερη στάθμη ακουστικής ισχύος για τους τρεις τύπους μηχανημάτων που αναφέρονται στον πίνακα που ακολουθεί. Οι εν λόγω κατώτερες στάθμες ακουστικής ισχύος αντιστοιχούν στις κατώτερες τιμές την καθαρής εγκατεστημένης ισχύος για κάθε τύπο μηχανήματος. Για τις καθαρές εγκατεστημένες ισχείς κατώτερες των τιμών αυτών, οι επιτρεπτές στάθμες ακουστικής ισχύος δίδονται από την κατώτερη στάθμη του πίνακα (βλ. παράρτημα VII).

>ΘΕΣΗ ΠΗΝΑΚΑ>

2. Μέχρι τις 29 Δεκεμβρίου 1996, τα πιστοποιητικά εξέτασης τύπου ΕΚ μπορούν επίσης να χορηγηθούν υπό τους όρους του άρθρου 3 παράγραφος 1 στοιχείο β).

3. Κάθε αίτηση πιστοποιητικού εξέτασης τύπου ΕΚ για έναν τύπο χωματουργικού μηχανήματος, όσον αφορά τις επιτρεπόμενες στάθμες ακουστικής εκπομπής, συνοδεύεται από δελτίο πληροφοριών, σύμφωνα με το υπόδειγμα που περιλαμβάνεται στο παράρτημα IV.

4. Για κάθε πιστοποιούμενο τύπο χωματουργικού μηχανήματος, ο αναγνωρισμένος οργανισμός συμπληρώνει όλες τις θέσεις του πιστοποιητικού εξέτασης τύπου, σύμφωνα με το υπόδειγμα που περιλαμβάνεται στο παράρτημα ΙΙΙ της οδηγίας-πλαισίου.

5. Η διάρκεια ισχύος των πιστοποιητικών εξέτασης τύπου ΕΚ που χορηγούνται βάσει του άρθρου 3 παράγραφος 1 στοιχείο α) λήγει μετά τις 29 Δεκεμβρίου 1997.

Η διάρκεια ισχύος των πιστοποιητικών εξέτασης τύπου ΕΚ που χορηγούνται βάσει της παραγράφου 1 στοιχεία β) και γ), είναι πενταετής. Η διάρκεια αυτή μπορεί να παραταθεί για πέντε έτη υπό τον όρο ότι θα υποβληθεί σχετική αίτηση εντός των 12 μηνών πριν τη λήξη της πρώτης πενταετούς περιόδου ισχύος και ότι τα πιστοποιητικά εξέτασης τύπου ΕΚ έχουν εκδοθεί, για χωματουργικά μηχανήματα τα οποία ανταποκρίνονται στις επιτρεπόμενες στάθμες ακουστικής ισχύος, που ισχύουν κατά την έναρξη ισχύος της παράτασης. Ωστόσο, τα πιστοποιητικά που χορηγούνται βάσει των διατάξεων περί των σταθμών ακουστικής ισχύος της παραγράφου 1 στοιχείο β), παύουν να ισχύουν μόνο μετά τις 29 Δεκεμβρίου 2002.

6. Για κάθε χωματουργικό μηχάνημα που έκει κατασκευασθεί σύμφωνα με τον τύπο που πιστοποιείται από εξέταση τύπου ΕΚ, ο κατασκευαστής συμπληρώνει πιστοποιητικό πιστότητας σύμφωνα με το υπόδειγμα που περιέχεται στο παράρτημα IV της οδηγίας-πλαίσιο και αναγράφει σαφώς την καθαρή εγκατεστημένη ισχύ και την αντίστοιχη ταχύτητα περιστροφής του κινητήρα.

7. Πάνω σε κάθε χωματουργικό μηχάνημα το οποίο έχει κατασκευαστεί σύμφωνα με τον τύπο που έχει πιστοποιηθεί με εξέταση τύπου ΕΚ, πρέπει να υπάρχουν προς ενημέρωση, κατά τρόπο εμφανή και διαρκή, ενδείξεις:

- της στάθμης ακουστικής ισχύος σε dB(A) ως προς 1 pW,

- της στάθμης ακουστικής πίεσης σε dB(A) ως προς 20 μPa στη θέση του οδηγού,

τις οποίες εγγυάται ο κατασκευαστής και οι οποίες προσδιορίζονται υπό τις συνθήκες που προβλέπονται στο παράρτημα Ι της οδηγίας 79/113/ΕΟΚ, όπως τροποποιήθηκε από την οδηγία 81/1051/ΕΟΚ και συμπληρώνεται από τα παραρτήματα Ι ή ΙΙ και ΙΙΙ της παρούσας οδηγίας 7 οι ενδείξεις συνοδεύονται από το σύμβολο "ε" (έψιλον). Υπόδειγμα των ενδείξεων αυτών περιέχεται στο παράρτημα V της παρούσας οδηγίας.»

3. Στο άρθρο 5, η τελεία αντικαθίσταται από κόμμα και προστίθεται το ακόλουθο κείμενο:

«συμπεριλαμβανομένης της δυνατότητας να μειωθούν οι ώρες λειτουργίας των χωματουργικών μηχανημάτων.»

4. Το άρθρο 7 απαλείφεται.

5. Το άρθρο 8 αντικαθίσταται από το ακόλουθο κείμενο:

«Άρθρο 8

Οι τροποποιήσεις που είναι αναγκαίες για την προσαρμογή στην τεχνική πρόοδο των απαιτήσεων που περιλαμβάνονται στα παραρτήματα της παρούσας οδηγίας, θεσπίζονται με τη διαδικασία που καθορίζεται στο άρθρο 5 της οδηγίας 79/113/ΕΟΚ, όπως τροποποιήθηκε από την οδηγία 81/1051/ΕΟΚ.»

6. Το άρθρο 9 αντικαθίσταται από το ακόλουθο κείμενο:

«Άρθρο 9

Η Επιτροπή δύναται να υποβάλει στο Συμβούλιο, όχι αργότερα από την 1η Ιανουαρίου 2000, πρόταση αναθεώρησης των οριακών τιμών και της ημερομηνίας που προβλέπονται στο άρθρο 3 παράγραφος 1, στοιχείο γ).

Η πρόταση αυτή πρέπει να στηρίζεται σε έκθεση για τις προόδους που σημειώθηκαν στις τεχνολογίες που λήφθηκαν υπόψη για τον καθορισμό των οριακών τιμών και της ημερομηνίας.»

7. Προστίθεται το ακόλουθο παράρτημα:

«ΠΑΡΑΡΤΗΜΑ VII

ΕΝΔΕΙΚΤΙΚΟ ΔΙΑΓΡΑΜΜΑ ΤΩΝ ΔΙΑΤΑΞΕΩΝ ΤΟΥ ΑΡΘΡΟΥ 3 ΠΑΡΑΓΡΑΦΟΣ 1 ΣΤΟΙΧΕΙΑ β) ΚΑΙ γ) ΣΧΕΤΙΚΑ ΜΕ ΤΗΝ ΕΠΙΤΡΕΠΤΗ ΣΤΑΘΜΗ ΑΚΟΥΣΤΙΚΗΣ ΙΣΧΥΟΣ ΣΥΝΑΡΤΗΣΕΙ ΤΗΣ ΚΑΘΑΡΗΣ ΕΓΚΑΤΕΣΤΗΜΕΝΗΣ ΙΣΧΥΟΣ

>ΑΝΑΦΟΡΑ ΣΕ ΓΡΑΦΗΚΟ>

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία όχι αργότερα από τις 29 Δεκεμβρίου 1994.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής, καθορίζονται από τα κράτη μέλη.

2. Τα κράτη μέλη γνωστοποιούν στην Επιτροπή τα κείμενα των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

. . ., . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 157 της 9. 6. 1993, σ. 7.

(2) ΕΕ αριθ. C 304 της 10. 11. 1993, σ. 32.

(3) Γνώμη του Ευρωπαϊκού Κοινοβουλίου της 2ας Δεκεμβρίου 1993 (ΕΕ αριθ. C 342 της 20. 12. 1993, σ. 15).

Κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 384 τγης 31. 12. 1986, σ. 1. Οδηγία όπως τροποποιήθηκε από την οδηγία 89/514/ΕΟΚ της Επιτροπής (ΕΕ αριθ. L 253 της 30. 8. 1989, σ. 35).

(5) Όπως ορίζεται στο τμήμα 6.2.1 του παραρτήματος Ι (η τιμή της εγκατεστημένης ισχύος στρογγυλοποιείται στο πλησιέστερο ακέραιο kW).

ΑΙΤΙΟΛΟΓΗΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Στις 12 Μαΐου 1993 η Επιτροπή υπέβαλε στο Συμβούλιο πρόταση οδηγίας που τροποποιεί την οδηγία 86/662/ΕΟΚ του Συμβουλίου για τον περιορισμό του θορύβου των υδραυλικών πτύων, των πτύων με καλώδια, των προωθητών γαιών, των φορτωτών και των φορτωτών-εκσκαφέων, η οποία βασίζεται στο άρθρο 100Α της συνθήκης (1).

2. Το Ευρωπαϊκό Κοινοβούλιο έδωσε τη γνώμη του, στις 14 Ιουλίου 1993, σε πρώτη ανάγνωση και χωρίς τροπολογίες (2), ενώ η Οικονομική και Κοινωνική Επιτροπή έδωσε τη δική της γνώμη στις 22 Σεπτεμβρίου 1993 (3).

3. Στις 8 Ιουνίου 1994, το Συμβούλιο καθόρισε την κοινή θέση του σύμφωνα με το άρθρο 189 Β της συνθήκης.

ΙΙ. Στόχος

Ανταποκρινόμενη στο άρθρο 3 παράγραφος 1 στοιχείο β) και στο άρθρο 7 της οδηγίας 86/622/ΕΟΚ, η πρόταση έχει ως βασικό στόχο της την εισαγωγή, σε δύο στάδια και βάσει νέας μεθόδου μέτρησης, αυστηρότερων προδιαγραφών όσον αφορά τα επιτρεπτά επίπεδα ακουστικής ισχύος που εκπέμπονται από τα χωματουργικά μηχανήματα.

ΙΙΙ. Ανάλυση της κοινής θέσης

(Οι παρακάτω αναφορές παραπέμπουν στο κείμενο της κοινής θέσης)

Τροποποιήσεις της πρότασης της Επιτροπής από το Συμβούλιο

Οι κύριες τροποποιήσεις που επέφερε το Συμβούλιο στην πρόταση της Επιτροπής αφορούν:

α) Την εξαίρεση από το πεδίο εφαρμογής των χωματουργικών μηχανημάτων εγκατεστημένης ισχύος άνω των 500 kW (άρθρο 1 σημείο 1)

Το άρθρο 1 της οδηγίας 86/662/ΕΟΚ αποσκοπεί στην κάλυψη των χωματουργικών μηχανημάτων που χρησιμοποιούνται σε εργοτάξια έργων πολιτικού μηχανικού και εργοτάξια οικοδομών. Μολονότι γνωρίζει ότι τα μηχανήματα με εγκατεστημένη ισχύ άνω των 500 kW χρησιμοποιούνται κυρίως στα λατομεία και τα ορυχεία, το Συμβούλιο έκρινε σκόπιμο να τα εξαιρέσει από το πεδίο εφαρμογής της οδηγίας.

β) Τα επίπεδα ακουστικής ισχύος και την έναρξη των διαδοχικών φάσεων εφαρμογής τους (άρθρο 1, σημείο 2)

Το Συμβούλιο, μολονότι αναγνωρίζει ότι μια νέα μείωση των θορύβων που εκπέμπονται από τα μηχανήματα αυτά είναι αναγκαία, κρίνει ωστόσο ότι η πρόταση της Επιτροπής απαιτεί πολύ μεγάλη προσπάθεια από τους κατασκευαστές.

Προκειμένου να παραχωρηθεί στη βιομηχανία ο αναγκαίος χρόνος για να προσαρμοστεί στα νέα επιτρεπτά επίπεδα ακουστικής ισχύος, το Συμβούλιο τροποποίησε ελαφρώς την πρόταση παρέχοντας τις ακόλουθες διευκολύνσεις:

- πρώτον, παρατείνει τη διάρκεια ισχύος του άρθρου 3 παράγραφος 1 στοιχείο α) της οδηγίας 86/662/ΕΟΚ έως τις 29 Δεκεμβρίου 1996 (αντί 29 Δεκεμβρίου 1995) καθώς και τη διάρκεια ισχύος των βεβαιώσεων που χορηγούνται σύμφωνα με τις διατάξεις της οδηγίας έως τις 29 Δεκεμβρίου 1997 (αντί 29 Δεκεμβρίου 1996),

- δεύτερον, παρατείνει τη δεύτερη φάση κατά ένα έτος (5 αντί 4 ετών),

- τέλος, παραχωρεί αύξηση κατά ένα ντεσιμπέλ του επιπέδου του θορύβου για τους τροχοφόρους προωθητές γαιών, τους φορτωτές και τους φορτωτές-εκσκαφείς κατά τη δεύτερη και τρίτη φάση (σε 85 και 86 αντιστοίχως).

γ) Χρηματοδοτικά μέσα

Το Συμβούλιο προτίμησε να μη διατηρήσει τη διάταξη που πρότεινε η Επιτροπή βάσει της οποίας τα κράτη μέλη έχουν τη δυνατότητα να θεσπίζουν φορολογικά κίνητρα για την εισαγωγή αυστηρότερων τιμών ηχοστάθμης, δεδομένου ότι, πέραν του στόχου της εξασφάλισης υψηλού επιπέδου προστασίας του περιβάλλοντος, σκόπιμο είναι να μην δημιουργούνται εμπόδια στην αγορά.

δ) Ηχοστάθμη στη θέση του οδηγού των χωματουργικών μηχανημάτων

Το Συμβούλιο, θεωρώντας ότι το άρθρο 4 της οδηγίας 86/662/ΕΟΚ είναι μια διάταξη η οποία συνήθως περιλαμβάνεται στις οδηγίες «εργαλεία εργασίας», έκρινε σκόπιμο να μην το απαλείψει.

ε) Επιτροπολογία (άρθρο 1 σημείο 5)

Το Συμβούλιο έκρινε σκόπιμο, προκειμένου να υπάρχει συνοχή με τις ισχύουσες στον τομέα αυτόν οδηγίες, να επιλέξει την επιτροπή τύπου ΙΙΙ β), αντί της συμβουλευτικής επιτροπής που προτείνει η Επιτροπή.

(1) ΕΕ αριθ. C 157 της 9. 6. 1993, σ. 7.

(2) ΕΕ αριθ. C 255 της 20. 9. 1993, σ. 70.

(3) ΕΕ αριθ. C 304 της 10. 11. 1993, σ. 32.